איוואן פרובדל

איוואן פרובדל (באיטלקית: Ivan Provedel; נולד ב-17 במרץ 1994) הוא כדורגלן איטלקי המשחק כשוער במועדון הכדורגל לאציו מהסרייה א'.

== קריירת מועדונים ==
=== תחילת הקריירה ===
פרובדל נולד בפורדנונה, שבמחוז פריולי-ונציה ג'וליה. והחל את הקריירה שלו במחלקת הנוער של אודינזה ב-2011 לפני שעבר לקייבו ב-2012, איתה ערך את הופעת הבכורה המקצועית שלו ב-2013.

במהלך עונת 2013/2014, הוא עבר בהשאלה לפיזה ששיחקה אז בליגה השלישית. בעונה שלאחר מכן, הוא עבר בהשאלה לפרוג'ה ששיחקה בסרייה ב'. הוא ערך את הופעת הבכורה שלו בסרייה ב' ב-29 באוגוסט 2014 מול בולוניה בניצחון הביתי 2–1 של קבוצתו.<ref name="soccerway2"></ref> גם בשתי העונות הבאות שיחק פרובדל בהשאלה בסרייה ב'. במודנה בעונת 2015/2016 ובפרו ורצ'לי בעונת 2016/2017.

=== אמפולי ===
בקיץ 2017 השלים פרובדל העברה לאמפולי תמורת 1.2 מיליון יורו. הוא שותף ב-23 משחקים בעונת 2017/2018 עד שנפצע בינואר 2018 וסיים את העונה מוקדם, אך הייתה זו עונה בה זכתה אמפולי באליפות הסרייה ב' והעפילה לסרייה א'. ב-21 באוקטובר 2018 לאחר שחזר מהפציעה ערך פרובדל את הופעת הבכורה שלו בסרייה א', בתיקו 3–3 של קבוצתו עם פרוזינונה.<ref></ref> אך בפברואר הוא איבד את מקומו בין הקורות. וגם בעונה לאחר מכן בסרייה ב' שימש רק כשוער מחליף ולא זכה אפילו להופעה אחת בשער במסגרת הליגה. לאחר שגם בעונת 2019/2020 בסרייה ב' לא זכה למקום בהרכב הושאל פרובדל בינואר 2020, ליובה סטאביה גם כן מהסרייה ב'. <ref></ref> ב-7 בפברואר 2020, הוא כבש שער שוויון מאוחר בתיקו 2–2 עם אסקולי, אירוע יוצא דופן עבור שוער. <ref></ref>

=== ספציה ===
ב-5 באוקטובר 2020 חתם פרובדל על חוזה לשנתיים בספציה מהסרייה א'. <ref></ref> בספציה החל פרובדל לתקוע יתד ברמות הגבוהות כשהוא משמש כשוער הראשון של הקבוצה בעקבות פציעתו של השוער ירון זוט ובסך הכל הופיע פרובדל ב-29 משחקי ליגה בעונת 2020/2021 וב-31 משחקי ליגה בעונת 2021/2022.

=== לאציו ===
בעקבות יכולתו הטובה במדי ספציה ב-8 באוגוסט 2022, נרכש פרובדל על ידי לאציו. <ref></ref> ב-14 באוגוסט במשחק הפתיחה של עונת 2022/2023 מול בולוניה הועדף על פניו השוער הפורטוגלי לואיש מקסימיאנו שגם כן נרכש באותו הקיץ. אך כעבור כ-6 דקות הורחק מקסמיאנו ופרובדל נכנס במקומו, ומאז שמר על מקומו בין הקורות. ב-8 בספטמבר 2022 ערך פרובדל את הופעת הבכורה האירופית שלו, במשחק נגד פיינורד ההולנדית במסגרת שלב הבתים בליגה האירופית. את עונתו הראשונה בלאציו סיים פרובדל עם ספיגה של 30 שערים ב-38 משחקי ליגה כשב-21 מהם הוא הצליח לשמור על רשת נקייה, ובכך השווה את שיאו של ג'יאנלואיג'י בופון מעונת 2010/2011 עם יובנטוס. <ref></ref> לאציו סיימה את העונה במקום השני בליגה ופרובדל זכה בתואר שוער העונה.

ב-19 בספטמבר 2023, ערך פרובדל את הופעת הבכורה שלו בליגת האלופות. כאשר בדקה ה-95 במצב של פיגור 0–1 מול אתלטיקו מדריד במסגרת המחזור הראשון של שלב הבתים עלה פרובדל וכבש עבור לאציו שער שוויון שקבע 1–1. <ref></ref>

== קריירה בין לאומית ==
ב-17 בספטמבר 2022, פרובדל קיבל את הזימון הראשון שלו לנבחרת איטליה, כאשר המאמן רוברטו מנצ'יני זימן אותו להיות חלק מהסגל לקראת משחקי ליגת האומות של אופ"א נגד אנגליה והונגריה. <ref></ref> אך פרובדל לא שותף. ב-24 במאי 2024 זומן פרובדל לסגל המורחב של נבחרת איטליה לקראת יורו 2024 שכלל 30 שחקנים, <ref></ref> אך נופה מהסגל הסופי.<ref></ref>

== חיים אישיים ==
פרובדל, הצעיר מבין שישה אחים, נולד בפורדנונה לאב איטלקי ולאם רוסייה . <ref></ref> בשנת 2016 נפטר אביו ונאנציו, יזם בתחום הרהיטים. <ref></ref>
== תארים ==
=== מועדונים ===
אמפולי
* סרייה ב': 2017/2018

=== אישיים ===
* שוער העונה בסרייה א': 2022/2023<ref name="awards2023"></ref>

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:שוערי כדורגל איטלקים
קטגוריה:כדורגלני קייבו ורונה
קטגוריה:כדורגלני פיזה
קטגוריה:כדורגלני פרוג'ה
קטגוריה:כדורגלני מודנה
קטגוריה:כדורגלני פרו ורצ'לי
קטגוריה:כדורגלני אמפולי
קטגוריה:כדורגלני ספציה
קטגוריה:כדורגלני לאציו
קטגוריה:איטלקים שנולדו ב-1994